als_Latn dik_Latn sag_Latn
Kuvendi nisi sot seancën e radhës rreth orës 10:00, me miratimin e procesverbalit dhe me pas ka nisur diskutimi i projektligjit per sektorin minerar.
Kryeministri Edi Rama theksoi se me projektligji i ri për minierat shënon një kthesë dhe shkëputje nga e shkuara. Gjatë fjalës së tij në foltoren e Kuvendit Rama theksoi se tashmë ky sektor po futet në binarët që sigurojnë progres
“Epoka që nis me miratimin këtij projekti i cili ka në themelin e vet në radhë të parë detyrimin për siguri pastaj domosdoshmërinë për inovacion dhe si rezultat edhe garancinë për progres. Unë dua që të falënderoj para Kuvendit ministrin e Energjisë dhe Industrisë të gjithë ekipin e tij për vendosmërinë me të cilën kanë çuar para një proces të vështirë duke futur duart në një zgavër gjarpërinjsh. Mjafton rezultati i revokimit të lejeve minerare për 160 subjekte si prove e vendosmërisë dhe vështirësisë së këtij procesi”- u shpreh Rama.
Më tej ai theksoi se pasuritë minerare do i kthehen popullit. Ai u shpreh se koncesionarët janë vendosur në pozita detyruese. “Shtoj pa asnjë ndjenjë euforie por për të argumentuar me disa fakte që janë vetëm fillimi besimin që jemi në një moment ndarje nga e kaluara dhe vendosje në dispozicion të popullit shqiptar të kësaj pasurie.
Së pari vendosjen e një sërë koncesionarësh në pozitën detyrues që shteti e kishte lëshuar duke i hapur udhë abuzimeve dhe duke lejuar të krijohej një hendek mes përfitimeve të ditës, kushteve të sigurisë dhe të ardhurat e publikun nga shfrytëzimi i kësaj pasurie. Vendosja e koncesionarit kryesor në pozitën detyruese për të nisur investimet e fazës së dytë të parashikuar në marrëveshje ka sjellë hapjen e një procesi që do aktivizojë 45 milionë ton krom dhe do zgjasë jetën e minierës për 20 vjet. Investim që shkon 13,5 milion dollarë.”- u shpreh kryeministri.
Rama edhe një herë theksoi se industria po kthehet në binarët që sigurojnë progres. “Shifrat e realizuara nga fabrika e pasurimit të kromit janë kuptimplota duke e çuar kapacitetin përpunues në 240 mijë ton përpunim minerali. Vendosja në punë e impiantit të seleksionimit të kromit në Klos që kishte 20 vjet që nuk punonte. Vendosja në pozita detyruese kontratuale të aktorëve në fushë ka sjellë edhe vendosjen në punë të uzinës së Burrelit me kapacitet 10 mijë ton në vit. Janë shifra të mjaftueshme në këtë fazë për të parë një kthesë që ky projekt e bën më të shpejtë më të qartë dhe e përcakton rrugën pas kthesës në mënyrë të kthjellët”- analizoi kryeministri Rama.
Nga foltorja e Kuvendit, Rama theksoi rëndësinë e rritjes së kapacitetit teknik në këtë sektor.
“Detyrimi i subjekteve për të rehabilituar mjedisin në një mënyrë periodike, duhet të jetë pjesë e bashkëpunimit mes Ministrisë së Mjedisit dhe asaj të Shëndetësisë. Që të jemi në rrugën e duhur me këtë sektor është ajo që ligji sjell si risi, është të vihet theksi tek rritja e kapaciteteve teknike.”-tha Rama.
Sektori i minerareve, sipas Ramës do të njoh një kapitull të ri zhvillimi. “Pavarësisht se nuk është pjesë e këtij projekti, por është pjesë e programit të gjithë ristrukturimit të shtetit dhe sektorit privat, se hapja e shkollës së parë profesionale për të siguruar dhe kualifikuar krahun e punës, duke hapur një kapitull të ri nga skllavërimi tek kushtet e reja, është vetëm fillimi. Ndaj në gjithë ato zona që janë trotuar për gjithë këto vite, kanë të drejtë të shijojnë në kohën, duke hapur një kapitull të ri, të vështirë por të domosdoshëm.”-shtoi Rama.
als_Latn als_Latn als_Latn als_Latn als_Latn als_Latn als_Latn als_Latn als_Latn